CELEX: 
Language: sl
Date: 2017-01-31 00:00:00
Title: DELEGIRANA UREDBA KOMISIJE (EU) …/… o dopolnitvi Uredbe (EU) št. 251/2014 Evropskega parlamenta in Sveta glede dovoljenih proizvodnih postopkov za pridobivanje aromatiziranih vinskih proizvodov

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Z Uredbo (EU) št. 251/2014 Evropskega parlamenta in Sveta o opredelitvi, opisu, predstavitvi, označevanju in zaščiti geografskih označb aromatiziranih vinskih proizvodov je bilo na Komisijo preneseno pooblastilo, da sprejme delegirane akte za določitev dovoljenih proizvodnih postopkov za pridobivanje aromatiziranih vinskih proizvodov.
            
            
               Namen tega delegiranega akta je določiti takšne dovoljene proizvodne postopke ob upoštevanju proizvodnih postopkov, ki jih priporoča Mednarodna organizacija za trto in vino (OIV).
            
            
               Ta pobuda ni vključena v program REFIT. Vendar je bil predlog pripravljen ob upoštevanju glavnih načel „boljšega pravnega urejanja“.
            
            
               2.PRAVNA PODLAGA, SUBSIDIARNOST IN SORAZMERNOST
            
            
               Pravna podlaga za ta delegirani akt je Uredba (ES) št. 251/2014 Evropskega parlamenta in Sveta z dne 26. februarja 2014 o opredelitvi, opisu, predstavitvi, označevanju in zaščiti geografskih označb aromatiziranih vinskih proizvodov
                  1
                ter zlasti člen 4(2) Uredbe.
            
            
               
                  Države članice so odgovorne za izvajanje določb navedene uredbe. Vendar je treba zagotoviti, da se pravila o aromatiziranih vinih enotno uporabljajo v vseh državah članicah, da bi se preprečilo goljufivo ravnanje, zagotovilo varstvo potrošnikov in preprečila nepoštena konkurenca. Zato je zakonodajalec Komisiji podelil pooblastilo, da izvaja ukrepe, zlasti v zvezi s proizvodnimi metodami, dovoljenimi za proizvodnjo aromatiziranih vinskih proizvodov.
               
            
            
               Ukrepi, ki bi jih izvedle države članice same, ne bi zadostovali za zagotavljanje doslednih in nediskriminatornih določb. Poleg tega bi potreba po izpolnjevanju posebnih nacionalnih pravil proizvajalcem aromatiziranih vinskih proizvodov povzročila pretirano breme in povečala njihove stroške. To bi prav tako škodilo potrošnikom, ki bi bili zavedeni glede sestave ali lastnosti končnega proizvoda.
            
            
               3.SPREMLJANJE, POSVETOVANJE IN OCENA UČINKA
            
            
               Posvetovanja s strokovnjaki iz vseh 28 držav članic so bila opravljena v strokovni skupini za kmetijske trge, zlasti za vidike, ki jih zajema uredba o vzpostavitvi skupne ureditve trgov kmetijskih proizvodov (podskupina „vino“), na srečanjih 30. maja in 19. julija 2016, na katerih je bil osnutek besedila predstavljen in odobren. Ob srečanjih strokovne skupine je bil Evropskemu parlamentu in Svetu poslan osnutek tega akta.
            
            
               Poleg tega se je o proizvodnih postopkih za aromatizirane vinske proizvode razpravljalo na srečanjih skupine za civilni dialog, pri katerih je Komisija zbrala informacije, mnenja in priporočila strokovnjakov za aromatizirane vinske proizvode.
            
            
               Med državami članicami in proizvajalci aromatiziranih vinskih proizvodov obstaja soglasje o proizvodnih postopkih, ki jih dovoljuje ta delegirani akt in ki so bili določeni z upoštevanjem proizvodnih postopkov, ki jih priporoči in objavi Mednarodna organizacija za trto in vino (OIV). Zato se priprava ocene učinka ni zdela potrebna.
            
            
               Osnutek delegirane uredbe je bil na portalu za boljše pravno urejanje objavljen od 23. septembra do 21. oktobra 2016 in ni prejel povratnih informacij.
            
            
               4.PRORAČUNSKE POSLEDICE
            
            
               Predlog ne bo vplival na proračun EU.
            
            
               DELEGIRANA UREDBA KOMISIJE (EU) …/…
            
            
               z dne 31.1.2017
            
            
               o dopolnitvi Uredbe (EU) št. 251/2014 Evropskega parlamenta in Sveta glede dovoljenih proizvodnih postopkov za pridobivanje aromatiziranih vinskih proizvodov
            
         
         
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) št. 251/2014 Evropskega parlamenta in Sveta z dne 26. februarja 2014 o opredelitvi, opisu, predstavitvi, označevanju in zaščiti geografskih označb aromatiziranih vinskih proizvodov
                  2
                ter zlasti člena 4(2) Uredbe,
            
            
               ob upoštevanju naslednjega:
            
            
               (1)Aromatizirani vinski proizvodi so tradicionalno pridelani v Uniji, pomenijo pomemben za proizvajalce in potrošnike ter so pomemben trg za kmetijstvo. Člen 4 Uredbe (EU) št. 251/2014 določa zahteve, omejitve in opise aromatiziranih vin, po katerih je treba proizvajati aromatizirana vina. Poleg tega so bila z njim na Komisijo prenesena pooblastila za sprejetje delegiranih aktov za določitev proizvodnih postopkov za pridobivanje aromatiziranih vinskih proizvodov.
            
            
               (2)Da bi dosegli visoko raven varstva potrošnikov, preprečili goljufivo ravnanje in zagotovili pošteno konkurenco med proizvajalci, bi bilo treba določiti jasno opredeljena merila za proizvodnjo aromatiziranih vinskih proizvodov. V skladu s členom 4 Uredbe (EU) št. 251/2014 mora Komisija upoštevati proizvodne postopke, ki jih priporoča in objavi Mednarodna organizacija za trto in vino (OIV).
            
            
               (3)Proizvodni postopki za aromatizirane vinske proizvode, ki jih priporoča in objavi OIV, so vključeni v resolucijo OIV OENO 439-2012 in bi jih bilo treba uporabiti kot referenco za določitev proizvodnih postopkov, odobrenih v Uniji. Vendar iz posvetovanja s strokovnjaki držav članic in predstavniki sektorja aromatiziranih vinskih proizvodov izhaja, da nekateri od navedenih postopkov ne odražajo v celoti tradicionalnih načinov proizvodnje Unije. Zato bi jih bilo treba spremeniti in dopolniti, tako da bodo bolj ustrezali potrebam proizvajalcev glede metod proizvodnje in pričakovanjem potrošnikov glede kakovosti proizvodov –
            
            
               SPREJELA NASLEDNJO UREDBO:
            
            
               Člen 1
            
            
               Proizvodni postopki za aromatizirane vinske proizvode
            
            
               Dovoljeni proizvodni postopki za pridobivanje aromatiziranih vinskih proizvodov v skladu z Uredbo (ES) št. 251/2014 so navedeni v Prilogi k tej uredbi.
            
            
               Člen 2
            
            
                Začetek veljavnosti
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 31.1.2017
            
            
               
                     Za Komisijo
               
               
                     Predsednik
                     Jean-Claude JUNCKER
               
            
         
         
            
                  
                     (1)
                  UL L 84, 20.3.2014, str. 14.
               
               
                  
                     (2)
                  UL L 84, 20.3.2014, str. 14.
               
            
      
    ---documentbreak--- 
      
         
         
            
               Seznam dovoljenih proizvodnih postopkov iz 
                  člena 4(2) Uredbe (ES) št. 251/2014
            
            
                     
                        Št.
                     
                  
                  
                     
                        Proizvodni postopek
                     
                  
                  
                     
                        Namen
                     
                  
                  
                     
                        Pogoji uporabe
                     
                  
                  
                     
                        Zahteve
                     
                  
               
                     
                        1
                     
                  
                  
                     
                        Dokisanje in razkisanje
                     
                  
                  
                     
                        Povečati ali zmanjšati titracijsko in dejansko kislost (znižanje ali zvišanje pH), da bi se pridobile posebne organoleptične značilnosti in povečala stabilnost.
                     
                  
                  
                     
                        Elektromembranska obdelava
                     
                     
                        Obdelava s kationskimi izmenjevalci
                     
                  
                  
                     
                        Za elektromembransko obdelavo za dokisanje se smiselno uporabljajo zahteve iz Dodatka 14 k Uredbi Komisije (ES) št. 606/2009
                           1
                        .
                     
                     
                        Za elektromembransko obdelavo za razkisanje se smiselno uporabljajo zahteve iz Dodatka 17 k Uredbi Komisije (ES) št. 606/2009.
                     
                     
                        Za uporabo kationskih izmenjevalcev se smiselno uporabljajo zahteve iz Dodatka 15 k Uredbi Komisije (ES) št. 606/2009. 
                     
                  
               
                     
                        2
                     
                  
                  
                     
                        Filtriranje in centrifugiranje
                     
                  
                  
                     
                        Pridobiti: 
                     
                     
                        bistrost proizvodov 
                     
                     
                        biološko stabilnost z odstranitvijo mikroorganizmov 
                     
                     
                        kemijsko stabilnost.
                     
                  
                  
                     
                        Pretok aromatiziranih vinskih proizvodov skozi filtre, ki zadržijo suspendirane delce, snovi v raztopini v koloidnem stanju.
                     
                     
                        Filtracija se lahko izvaja z inertnim filtracijskim sredstvom ali brez njega, z organskimi ali mineralnimi membranami, vključno s polprepustnimi membranami.
                     
                  
                  
                     
                  
               
                     
                        3
                     
                  
                  
                     
                        Popravljanje barve in okusa
                     
                  
                  
                     
                        Prilagoditi barvo proizvoda.
                     
                     
                        Pridobiti posebne organoleptične značilnosti proizvoda.
                     
                  
                  
                     
                        Obdelava z enološkim ogljem.
                     
                     
                        Obdelava s polivinilpolipirolidonom.
                     
                  
                  
                     
                        Oglje: največ 200 g/hl
                     
                     
                        Polivinilpolipirolidon: največ 80 g/hl
                     
                  
               
                     
                        4
                     
                  
                  
                     
                        Povišanje vsebnosti alkohola
                     
                  
                  
                     
                        Povečati alkoholno moč
                     
                  
                  
                     
                        Odstranjevanje vode: 
                     
                     
                        os tehnikami substraktivne obogatitve, kot je reverzna osmoza;
                     
                     
                        os kriokoncentracijo z zamrznitvijo in odstranjevanjem nastalega ledu.
                     
                     
                        Refermentacija z dodajanjem fermentirnih sladkorjev izmed tistih iz Priloge I(2) k Uredbi (ES) št. 251/2014, ki ji sledi fermentacija z izbranimi kvasovkami.
                     
                  
                  
                     
                  
               
                     
                        5
                     
                  
                  
                     
                        Znižanje vsebnosti alkohola
                     
                  
                  
                     
                        Zmanjšati alkoholno moč
                     
                     
                  
                  
                     
                        Ločevanje etanola z uporabo fizikalnih postopkov ločevanja.
                     
                  
                  
                     
                        Obdelani aromatizirani vinski proizvodi ne smejo imeti organoleptičnih pomanjkljivosti in morajo biti primerni za neposredno prehrano ljudi.
                     
                     
                        Zmanjšanja alkohola v aromatiziranem vinskem proizvodu ni mogoče izvesti, če se je med pripravo aromatiziranega vinskega proizvoda zgodil eden od naslednjih postopkov:
                     
                     
                        -dodajanje alkohola
                     
                     
                        -zgoščevanje
                     
                     
                        -refermentacija
                     
                  
               
                     
                        6
                     
                  
                  
                     
                        Stabilizacija na vinski kamen
                     
                  
                  
                     
                        Doseči stabilnost na vinski kamen za kalijev hidrogentartrat in kalcijev tartrat ter druge kalcijeve soli.
                     
                  
                  
                     
                        Obdelava z elektrodializo
                     
                     
                        Obdelava s kationskim izmenjevalcem, pri kateri osnovno vino teče skozi kolono, napolnjeno s polimerno smolo, ki deluje kot netopni polielektrolit in katere kationi se lahko izmenjujejo s kationi iz okolice.
                     
                     
                        Hlajenje z ohranjanjem proizvodov na znižani temperaturi
                     
                  
                  
                     
                        Za obdelavo z elektrodializo se smiselno uporabljajo zahteve iz Dodatka 7 k Uredbi Komisije (ES) št. 606/2009.
                     
                     
                        Za uporabo kationskih izmenjevalcev se smiselno uporabljajo zahteve iz Dodatka 12 k Uredbi Komisije (ES) št. 606/2009.
                     
                     
                     
                  
               
                     
                        7
                     
                  
                  
                     
                        Mešanje
                     
                  
                  
                     
                        Prilagoditi končne organoleptične značilnosti aromatiziranih vinskih proizvodov
                     
                  
                  
                     
                        Mešanje različnih proizvodov vinskega sektorja, kot je določeno v točkah 2(a), 3(a) in 4(a) člena 3 Uredbe (EU) št. 251/2014.
                     
                  
                  
                     
                  
               
                     
                        8
                     
                  
                  
                     
                        Konzerviranje s segrevanjem
                     
                  
                  
                     
                        Konzervirati proizvod z zagotovitvijo mikrobiološke stabilnosti.
                     
                  
                  
                     
                        Toplotne obdelave, vključno s pasterizacijo. Segrevanje do temperature, potrebne za odpravo kvasovk in bakterij.
                     
                  
                  
                     
                  
               
                     
                        9
                     
                  
                  
                     
                        Bistrenje
                     
                  
                  
                     
                        Odstraniti netopne sestavine
                     
                  
                  
                     
                        Uporabiti naslednja pomožna tehnološka sredstva:
                     
                     
                        -jedilno želatino
                     
                     
                        -rastlinske beljakovine iz žita ali graha
                     
                     
                        -želatino iz ribjih mehurjev
                     
                     
                        -kazein in kalijev kazeinat
                     
                     
                        -jajčni albumin
                     
                     
                        -bentonit
                     
                     
                        -silicijev dioksid v gelu ali koloidni raztopini
                     
                  
                  
                     
                  
               
            
         
         
            
                  
                     (1)
                  Uredba Komisije (ES) št. 606/2009 z dne 10. julija 2009 o določitvi nekaterih podrobnih pravil za izvajanje Uredbe Sveta (ES) št. 479/2008 glede kategorij proizvodov vinske trte, enoloških postopkov in z njimi povezanih omejitev (UL L 193, 24.7.2009, str. 1).